Krasnodaro tvenkinys
Krasnodaro tvenkinys (rus. Краснодарское водохранилище) – vandens telkinys pietų Rusijoje, Krasnodaro krašte ir Adygėjoje, įrengtas ant Kubanės upės. Sudarytas 1973–1975 m. užtvenkus Kubanės upę ties pietrytiniais Krasnodaro pakraščiais, šalia Tliustenchablio gyvenvietės. Tvenkinio ilgis 40 km, plotis iki 15 km. Vandens lygio metinė svyravimų amplitudė iki 8 m. Krasnodaro tvenkinys sudarytas siekiant pažaboti Kubanės potvynius ir sukaupti vandenį drėkinimui. Tvenkinys laivuojamas, gaudomos žuvys. Pagrindinės gyvenvietės prie tvenkinio: Krasnodaras, Adygeiskas, Starokorsunskaja.